Il-Korporazzjoni għax-Xogħol u t-Taħriġ, l-ETC, se terġa’ tniedi l-iskema ta’ sussidju lil min iħaddem persuni żvantaggjati jew iħarreġ il-ħaddiema tiegħu.  Min iħaddem se jingħata rifużjoni ta’ 50% tal-ispiża sa massimu ta’ €5,000 ewro; f’kaz ta’ single parent l-ispiża titla’ sa 10,000 ewro; filwaqt li japplika wkoll pro rata għal min jaqleb il-ħaddiema minn part-time għal full-time. L-introduzzjoni tal-employability index L-ETC se tkun qed taħdem ukoll fuq l-introduzzjoni tal-Employability Index fil-bidu tas-sena d-dieħla wkoll.  Se jibda jitħaddem il-kunċett ta’ Work Programme, biex is-settur privat u l-ETC jgħinu persuni li ilhom bla xogħol fit-tul jew ikunu ilhom inattivi, sabiex jgħinuhom jerġgħu jsibu impjieg.  Min iħaddem se jkun eligibbli li jitħallas sa 2,750 ewro  għal kull ħaddiem fuq medda ta’ tliet snin. Se titwaqqaf is-social enterprise Biex jindirizza x-xogħol prekarju, il-Gvern se jkun qed iwaqqaf dik li tissejjah Social Enterprise, intrapriża li se tkun qed toffri servizzi fl-iskejjel u l-Kunsilli Loklali biex jassiguraw li kull impjegat minn tal-inqas jitħallas il-paga minima.  Mis-sena d-dieħla, il-Gvern se jesiġi li l-ħlasijiet tal-ħaddiema tal-kuntratturi fuq xogħol tal-Gvern jitħallsu mill-anqas bir-rata bażika tal-istess xoghol li jsir mal-Gvern. Sistema biex jinstab l-impieg adattat Mis-sena d-dieħla, l-ETC se tkun qed tibda tuża pjattaforma elettronika ġdida, intiża li tibdel is-sistema tar-reġistru tal-Korporazzjoni sabiex l-impjieg ma jinstabx biss skont ix-xewqa tal-individwu, iżda wkoll skont il-ħiliet u l-abbilitajiet tiegħu.